Държавен вестник, бр. 96, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  96
АНАЛИЗ НА ОПЕРАТОРИТЕ, ПРЕДОСТАВЯЩИ 
УСЛУГИ ВЪВ ВОДНИЯ СЕКТОР
В този раздел са представени основните изво­
ди от анализа на операторите на съоръжения във 
всички отрасли на водностопанската система. 
1. ВиК оператори
Анализ на капацитета
Ø Пазарните позиции на дружествата, пре­
доставящи услуги във водния сектор, се опреде­
лят от монополното предлагане на стока с много 
ниска степен на еластичност на потреблението. 
Ø Предоставянето на водоснабдителните 
услуги от ВиК операторите зависи във висока 
степен от наличността и техническото състо­
яние на водопроводната мрежа, както и от 
качеството на питейната вода. Въпреки добрия 
териториален обхват на водопроводната мрежа 
и доброто качество в преобладаващия случай 
на природната вода изключително високата 
степен на амортизация на водопроводите е 
фактор, който може да бъде сериозна заплаха 
за нормално функциониране на дружествата 
през следващите години. 
Ø При отвеждането и пречистването на 
отпадъчни води предоставянето на услугата 
от операторите в най-голяма степен зависи от 
наличието на техническа инфраструктура.
Ø Общата численост на персонала в дру­
жествата, въпреки неговата благоприятна об­
разователна и квалификационна структура, не 
съответства на изпълнявания обем дейности. 
Съществуват резерви за оптимизиране на 
числеността на персонала в съчетание с въ­
веждане на съвременни системи за управление 
на персонала. 
Ø ВиК дружествата досега са започнали и 
са обърнали внимание предимно на дефазивния 
си институционален капацитет. 
Ø Развитието на стратегическия институци­
онален капацитет е изоставаща задача. Само 
при експлоатационната дейност и управлението 
на човешките ресурси достигнатото ниво може 
да се характеризира като средно. Постигнатото 
развитие се асоциира със започнати реформи на 
съответните елементи, постигнати значителни 
резултати, но са необходими допълнителни 
усилия, докато се постигне състояние на за­
вършеност. 
Ø Самооценката на капацитета на друже­
ствата за извършване на инвестиционна дейност 
на проектен принцип показва ниски възмож­
ности за участие в инвестиционния процес с 
изключение на няколко от най-големите ВиК 
дружества. 
Ø По данни на ВиК операторите, в общия 
случай, когато община кандидатства за проект 
във водния сектор, тя рядко съгласува свои­
те намерения с ВиК дружеството. Като цяло 
общините представят намеренията си пред во­
дните оператори в най-ранната фаза на проекта 
(възникването на неговата идея) и в последния 
етап, когато трябва да се приеме изградената 
инфраструктура. Изборът на консултантски 
екип и на строител, както и изготвянето на 
тръжната документация са сред етапите, ко­
ито много рядко се съгласуват с компаниите, 
предоставящи водоснабдителни услуги. 
Ø Не съществува връзка между големината 
на дружеството и нивото на „съгласуваност“ 
между ВиК дружеството и съответните об­
щини. Интересно е да се отбележи, че ВиК 
дружествата, които са общинска собственост, 
не се ползват с привилегии при съгласуване 
на намеренията на общините с тях. 
Ø Повече от половината от ВиК друже­
ствата, представили информация, чрез която 
оценяват собственото си развитие, са декла­
рирали готовност за участие в реализацията 
на инфраструктурни проекти, ако тяхното 
участие се насърчава. Желаните форми на 
насърчаване на участието са: получаване на 
финансова помощ и подкрепа от трети страни; 
изграждане на звена, които да имат капацитет 
да разработват необходимата документация; 
осъществяване на по-добра комуникация между 
институциите, както и промяна в нормативната 
уредба. Сроковете за реализиране на предло­
жените промени варират значително – от 3 
месеца до 10 години. 
Ø Много от ръководителите на ВиК услуги 
декларират, че се въздържат да инвестират в 
инфраструктура поради неясната ситуация, в 
която ще изпаднат при прехвърляне на активите 
на държавата и общините. 
Анализ с обхват на данни или 
Data Envelopment Analysis (DEA)
Ø Получените резултати за ВиК отрасъла в 
България според DEA анализа за относителна 
техническа ефективност са значително по-ни­
ски от други страни в Европа. В същото време 
има негативна тенденция в отчетените нива 
на средна техническа ефективност за отрасъла 
през последните три години.
Ø Постигнатите по-високи цени също не 
се отъждествяват с постигане на по-високи 
резултати на техническа ефективност, като в 
много случаи се наблюдава точно обратният 
резултат. 
Ø Идентифицират се „луфтове“ на преразход 
на ресурс главно по отношение на персонала, 
тоест дружествата използват повече работна 
сила за постигане на същия резултат.
Анализ на текущото финансово състояние 
на ВиК дружествата 
Ø Съществува голяма концентрация на 
нетекущите активи в малък брой дружества. 
Ø Балансовата стойност на активите на 
голяма част от предприятията от отрасъла от­
давна е изостанала от пазарните стойности на 
новоизградени активи от аналогичен тип. Това 
прави невъзможно възстановяването на амор­
тизираните активи само със средства от фонд